Աննա Կալմանովիչ

Աննա Անդրեևնա Կալմանովիչ (, ), գրող և հասարակական գործիչ։

Կենսագրություն և գործունեություն  
Աննա Անդրեևնա Կալմանովիչն ամուսնացած է եղել հայտնի փաստաբան Սամուել Կալմանովիչի հետ։ Ամուսինները երեխաներ են ունեցել, բայց նրանց մասին ոչինչ հայտնի չէ։

1893 թվականին Աննա Կալմանովիչը հիմնադրել է հիվանդների խնամքով զբաղվող Սարատովի հրեական խնամակալություն բարեգործական հաստատությունը և եղել է դրա նախագահը մինչև 1904 թվականը։ 1904 թվականի դեկտեմբերին նա առաջին անգամ հրապարակային ելույթ է ունեցել Բեռլինում անցկացվող Կանանց միջազգային խորհրդի համագումարում։ Սևհարյուրակայինների հարձակման պատճառով Կալմանովիչները ստիպված են եղել փախչել արտերկիր։ Այնտեղ Աննա Կալմանովիչը մասնակցել է Կանանց միջազգային ընտրական միության համագումարներին և 1906 և 1908 թվականներին կանանց շարժման վերաբերյալ դասախոսություններ է կարդացել Շվեյցարիայում գտնվող ռուս աքսորյալների խմբի համար։ 1908 թվականին Կալմանովիչը վերադարձել է Ռուսաստան և դարձել Կանանց իրավահավասարության միության անդամ։ Նա հոդվածներ է գրել «Կանանց միություն» և «Կանանց տեղեկագիր» ամսագրերի համար։ Եղել է «Կանանց իրավահավասարության համառուսական լիգայի» ակտիվիստներից։ Աշխատելով կանանց շարժման բնագավառում` հաճախ ելույթներ է ունեցել Ռուսաստանում և արտերկրում անցկացվող կանանց միջազգային համագումարներում։ Նա մի շարք բրոշյուրներ է հրատարակել կանանց շարժման հարցերի վերաբերյալ («Կանանց շարժումը և դրա խնդիրները», «Կանանց շարժումը և կուսակցության վերաբերմունքը», «Անգլիացի սուֆրաժիստներ» և այլն)։ Համագործակցել է կանանց շարժման հետ կապված բազմաթիվ ռուսական և արտասահմանյան հրատարակությունների հետ։

Գրականություն

Ծանոթագրություններ

Արտաքին հղումներ 
 

Ռուսական Կայսրության գրողներ
Ռուսական Կայսրության ֆեմինիստներ
Սուֆրաժիստներ
Ռուս գրողներ
Ռուս հասարակական գործիչներ
Ռուս ֆեմինիստներ